ಟ್ಯಾಲೊವಿನ ಕರಗುವ ಬಿಂದು ಅದರ ರಾಸಾಯನಿಕ ರಚನೆಯೊಂದಿಗೆ ವ್ಯತ್ಯಾಸ ಹೊಂದುತ್ತದೆ. ಅದು ಸುಮಾರು 400-500 ಅ. ವಿಶಿಷ್ಟ ಗುರುತ್ವ ಸಾಮಾನ್ಯವಾಗಿ 0.93. ಟ್ಯಾಲೊವಿನಗಳ ಎರಡು ವಿಧಾನಗಳನ್ನು ಮುಖ್ಯವಾಗಿ ಗುರುತಿಸಬಹುದು.

1 ಕರಗಿಸಿ ಬೇರ್ಪಡಿಸಿದ ಟ್ಯಾಲೊ: ಪ್ರಾಣಿಯ ಶರೀರದ ಎಲ್ಲ ಭಾಗಗಳ ಕೊಬ್ಬೂ ಬೆರೆತಿರುತ್ತದೆ. ಇದರ ಉತ್ತಮ ಮಟ್ಟದ ಟ್ಯಾಲೊವನ್ನು ಮೋಂಬತ್ತಿ ಹಾಗೂ ಮೈಸಾಬೂನು ತಯಾರಿಸಲು ಉಪಯೋಗಿಸುತ್ತಾರೆ ; ಕೀಳುಮಟ್ಟದ ಹಳದಿ ಟ್ಯಾಲೊವನ್ನು ಸಾಬೂನು ತಯಾರಿಕೆ, ಚರ್ಮ ಹದಮಾಡುವಿಕೆ ಹಾಗೂ ಯಂತ್ರಗಳಲ್ಲಿ ಕೀಲೆಣ್ಣೆಯಾಗಿ ಬಳಸುತ್ತಾರೆ.

2 ಪ್ರೀಮಿಯರ್ ಜಸ್: ಇದು ಅತ್ಯುತ್ತಮ ಮಟ್ಟದ ಟ್ಯಾಲೊ. ಇದರ ತಯಾರಿಕೆಯಲ್ಲಿ ಅತ್ಯಂತ ಬೆಲೆಬಾಳುವ ಮೂತ್ರಪಿಂಡ ಹಾಗೂ ಕರುಳು ಭಾಗಗಳ ಕೊಬ್ಬನ್ನು ಮಾತ್ರ ಉಪಯೋಗಿಸಲಾಗುತ್ತದೆ. ಪ್ರೀಮಿಯರ್ ಜಸ್ ಟ್ಯಾಲೊವನ್ನು ಅಡುಗೆಗಳಲ್ಲಿ ಉಪಯೋಗಿಸುವ ಮಾರ್ಜರಿನ್ ತಯಾರಿಕೆಯಲ್ಲಿ ಬಳಸುವರು. ಮುಕ್ತ ಕೊಬ್ಬಿನ ಆಮ್ಲಗಳು ಹಾಗೂ ದುರ್ವಾಸನೆ ಪ್ರೀಮಿಯರ್ ಜಸ್‍ನ ಬೆಲೆಯನ್ನು ಕುಗ್ಗಿಸುತ್ತವೆ. ಉತ್ತಮ ಮಟ್ಟದ ತಾಜಾ ಟ್ಯಾಲೊವಿನಲ್ಲಿ ಮುಕ್ತ ಕೊಬ್ಬಿನ ಆಮ್ಲಗಳ ಪರಿಮಾಣ 0.5%ಕ್ಕಿಂತ ಹೆಚ್ಚಿರುವುದಿಲ್ಲ. ಆದರೆ ಮಾರುಕಟ್ಟೆಯ ಸಾಮಾನ್ಯ ಟ್ಯಾಲೊವಿನಲ್ಲಿ ಇದರ ಪ್ರಮಾಣ 25%ರ ವರೆಗೂ ಇರಬಹುದು.
ಉತ್ಪಾದನೆ
ಉಪಯೋಗಗಳು
ರಾಸಾಯನಿಕೆ ಗುಣಗಳು
ವಿಧಾನಗಳು